На основу члана 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 66. Статута општине Медвеђе („Службени гласник града Лесковца“, бр. 9/2019), члана 12. Пословника Општинског већа општине Медвеђа („Службени гласник града Лесковца“, бр. 41/2022), члана 6. Правилника о начину, поступку и критеријумима за доделу средстава црквама и верским заједницама које делују на територији општине Медвеђа, број 06-176/2016-III од 08.априла 2016.године, а у вези са Одлуком о буџету Општине Медвеђа за 2024. годину („Службени гласник града Лесковца“, бр. 47/2023) Општинско веће општине Медвеђа на 17. седници одржаној дана 06.септембра 2024. године, доноси

ОДЛУКУ

О РАСПИСИВАЊУ ЈАВНОГ КОНКУРСА

 ЗА ФИНАНСИРАЊЕ ПРОЈЕКАТА ЦРКАВА И ВЕРСКИХ ЗАЈЕДНИЦА КОЈЕ ДЕЛУЈУ НА ТЕРИТОРИЈИ ОПШТИНЕ МЕДВЕЂА ЗА 2024.ГОДИНУ

Члан 1.

 Доноси се Одлука о расписивању јавног конкурса за финансирање пројеката цркава и верских заједница које делују на територији општине Медвеђа за 2024.годину.

 Одлуком о буџету општине Медвеђа за 2024.годину („Службени гласник града Лесковца“, бр. 47/2023), за наведену намену, опредељена су средства у износу од 1.000.000,00 динара.

Члан 2.

 Услови конкурса, подаци о потребној документацији и поступку спровођења јавног конкурса биће предвиђени Јавним конкурсом за финансирање пројеката цркава и верских заједница које делују на територији општине Медвеђа за 2024.годину.

Члан 3.

 Јавни конкурс за финансирање пројеката цркава и верских заједница које делују на територији општине Медвеђа за 2024.годину спроводи Комисија за доделу средстава црквама и верским заједницама на територији општине Медвеђа.

Члан 4.

 Одлука ступа на снагу даном доношења.

Образложење

 Правни основ за доношење ове одлуке јечлан 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон ), члан 66. Статута општине Медвеђе („Службени гласник града Лесковца“, бр. 9/2019), Правилника о начину, поступку и критеријумима за доделу средстава црквама и верским заједницама које делују на територији општине Медвеђа, број 06-176/2016-III од 08.априла 2016.године и члан 12. Пословника општинског већа општине Медвеђа („Службени гласник града Лесковца“, бр. 41/2022), а све у вези са Одлуком о буџету Општине Медвеђа за 2024. годину („Службени гласник града Лесковца“, бр. 47/2023).

Спровођење конкурса врши Комисија за доделу средстава црквама и верским заједницама на територији општине Медвеђа, образована Решењем Привременог органа општине Медвеђа, 06 Број:06-8/2022/14 од 28.фебруара 2022.године.

Одлуку о додели средстава црквама и верским заједницама које делују на територији општине Медвеђа за 2024.годину, доноси Општинско веће општине Медвеђа на предлог Комисије која врши разматрање поднетих пријава, проверу приспелих захтева и документације, односно проверу испуњености услова Јавног конкурса.

ОПШТИНСКО ВЕЋЕ ОПШТИНЕ МЕДВЕЂА

08 Број: 06-54/2024/5 од 06. септембра 2024. године

 ПРЕДСЕДНИК

 ОПШТИНСКОГ ВЕЋА

 Драган Кулић